**«Мектепке дейінгі тәрбие мен оқытуды жаңғырту жағдайында «Коммуникация» білім беру саласындағы заманауи педагогикалық технологиялар»**

А.Қ.Ахатова

№11 бөбекжай-бақшасының әдіскері

 **1-2 слайд.**  Қазіргі таңда білім беру жүйесінде балалардың коммуникативтік қабілетін дамытуға көп көңіл бөлінуде. Балаға өз ана тілін меңгерту мектепке дейінгі берілер білімнің маңыздысы және ол қазіргі бала тәрбиесінің негізгі ірге тасы ретінде бағаланады. Балаларды тәрбиелеумен оқытуда негізгі құрал - педагог тілі. Балалардың коммуникативті қажеттіліктерін дамытуда тілдік ортаның маңызы зор .Бала тіліне төрт-бес жасынан бастап құрбы-құрдастарының қарым-қатынасы үлкен әсер етеді.

 **3-слайд.** Ақпараттармен алмасу –тіл дамытудың маңызды аспектісі.Коммуникация –бұл тұлғалық мәні бар тіл арқылы ой-пікір бөлісу,ақпараттармен алмасу. Тілдік қарым-қатынас сезімдер мен эмоцияның алмасуын қарастырады. Коммуникативтік тәртіп көбінесе баланың елестету деңгейінде ,оның әлеуметтік ортасының бағытына ,қарым-қатынастың әр түрлі жолдарын игеруге байланысты.

 **4-слайд.** Мектепке дейінгі баланың қалыпты дамуына қарым-қатынас нысанасы оның құрдасы ,ал ең негізгі құралы- бала тілі. **"**Коммуникация" білім беру саласының мазмұны ересектермен және балалармен еркін араласу дағдыларын дамытуға; зейінділікке, сөйлеуге, балалар әдебиетіне қызықтыруға бағытталған.

 **5-слайд.** Заманауи жаңа технологиялар – бұл білімнің басымды мақсаттарымен біріктірілген пәндер мен әдістемелердің: тәрбие-оқыту процесін ұйымдастырудың өзара ортақ тұжырымдамамен байланысқан міндеттерінің, мазмұнының, формалары күрделі және ашық жүйелері, мұнда әр позиция басқаларына әсер етіп, ақыр аяғында баланың дамуына жағымды жағдайлар жиынтығын құрайды.Мектепке дейінгі ұйымда жаңа педагогикалық технологияларды пайдаланудың басты мақсаты: тәрбиелеу мен оқытуда инновациялық технологиялардың элементтерін пайдалана отырып, жан-жақты, білімді, құзыретті тұлға тәрбиелеу.Бөбекжай-бақшасында қолданылатын педагогикалық технологиялардың бірнеше түріне тоқталайық.

 **6-слайд.** Дамыта оқыту технологиясын ұйымдастырылған оқу қызыметінде пайдалану – өмір талабы. Сондықтан да оқыту үрдісінде қойылатын қазіргі талаптар педагогтың үлкен ізденіс пен шеберлігін қажет етеді. Дамыта оқыту деп мақсаты, міндеттері, әдіс-тәсілдері баланың даму заңдылықтарына сәйкес берілген оқытуды айтады. Дамыта оқытуда тәрбиеші мен тәрбиеленуші арасындағы жаңа қарым-қатынас қалыптастырып, тәрбиеленушілердің берілген тапсырмаларды талдауына, салыстыруына, өз беттерінше әрекет етулеріне, яғни ой еркіндігіне зор маңызы бар. Сөйтіп, балалардың зейін қойып ойлауы мен тапқырлығына мүмкіншілік туғызып, ойларын одан әрі дамытуларына жол ашады.Осы тұста балалардың сөздік қорын дамытуда бөбекжай-бақшасы педагогтары көп жұмыстар атқарады. Ұйымдастырылған оқу қызыметін өткізу барсында жаңа,қызықты ойын түрлерін қолданады.

 **7-слайд**.Солардың бірі бала тілінің , тез әрі жылдам дамуына үстел үсті мнемокесте ойыны мол көп ықпал етеді. Бұл ойын арқылы балалардың сөздік қоры молаяды,есте сақтау қабілеті артады,жұмбақтарды шешуге,тақпақтарды жаттауға,әңгіме құрастыруға үйренеді.Сол сияқты балалардың жас ерекшелігіне байланысты мнемокестенің деңгейін өзгертіп отыруға болады.

 **8-слайд**.2018 жылы қалалық тамыздық кеңесте «Лабиринт» ойынын қорғадық. Ойынның негізгі мақсаты балалардың сауат ашу негіздерінен алған білімдерін тиянақтау.Әр баланың іс-әрекеттері  арқылы қабілеттерін көрсету, шығармашылығын дамыту.Лабиринт арқылы әріптер мен дыбыстарға қызығушылығын арттыру.Бұл ойында ұйымдастырылған оқу қызметін қызықты өткізуге ,өз бетімен жұмыс жасауға, сөз ,сөзден сөйлем, сөйлемнен шағын әңгіме құрауға дағдыландырады.

 **8-слайд**.2019 жылы қалалық тамыздық кеңесте **«**ТИКО –құрастыру» ойнын қорғадық**.**ТИКО-модельдеу бойынша белсенді педагогикалық қарым-қатынас процесінде педагогтардың кәсіби шеберліктерін жетілдіреді. **«**TИKO» оқуға арналған өзгермелі ойын конструкторы - бұл пластикалық материалдардан жасалған, бір-біріне бекітілген жарқыраған жазық фигуралардың жиынтығы..Тико бөлшектері арқылы балалар әріптерді таниды, сөз ,сөйлем , әңгіме құрастырады.

 **9-слайд.**Ақпараттық – коммуникативтік технологияны қолдану – қазіргі кезеңдегі мектепке дейінгі тәрбиенің өзекті мәселесі болып отыр. Компьютерлік технология біртіндеп мектепке дейінгі білім беру жүйесіне білім берудің аса тиімді тәсілі ретінде жәймен еніп келе жатыр. Бұл заманауи әдіс оқуға деген қызығушылықты арттырып, өз бетінше жұмыстануға тәрбиелеп, интеллектуалдық қызметін дамытады, қазіргі заманның рухында дамуға жол ашып, мектепке дейінгі білім беру мекемесінің тәрбие –оқыту жұмысын сапалы түрде жақсартуға мүмкіндік туғызып, оның тиімділігін арттырады.
Коммуникативтік технологиялар адамның сыртқы ортамен байланысының, қарым – қатынасының әдіс — тәсілі мен құралын анықтайды. Ақпараттық-коммуникациялық технологиялардың құралы – интерактивті тақта, мультимедиалық және онлайн сабақтары. Интерактивті тақтаны ҰОҚ пайдаланудың маңыздылығы, яғни оның көмегімен оқыту үрдісіндегі өзекті мәселелерді шешуге болатындығы анықталған. Осыған байланысты күнделікті ҰОҚ:

-мультимедия (видео, аудио қондырғылары мен теледидарды, электрондық оқулықтарды);

-компьютер (компьютерлік бағдарламалар, интерактивті тақта);

-интернет және т.б. көрнекі материалдарды пайдалану айтарлықтай нәтиже

береді. Мұндай қондырғылар балалардың қызығушылығын арттырып, зейін қойып тыңдауға және алған мәліметтерді нақтылауға мүмкіндік береді.

 **10-слайд**.Жеке тұлғаға бағытталған технология тәрбиешімен мен тәрбиеленушінің, арасындағы белсенді байланыс. Педагогтың әр балаға жеке назар аударуы, балаға жеке сұрақ қоюы, диалогты әңгіме жүргізуі басты міндет болып келеді. Баланың жеке тұлға ретінде дамуы,өзіндік көз қарасының қалыптасуы,ой өрісінің кеңеюі мектепке дейінгі жастан басталады.Бұл мәселелер жалпы педагогика мен психологияда, оқыту әдістемесінде,оның ішінде жеке тұлғаға бағытталған оқыту технологиясында өз көрінісін тапты. Сонымен, білім беру жүйесіндегі қайта құрудың негізгі бағыты – жеке тұлғаның дамуы.

 **10-слайд**.ТРИЗ-технологиясы. ТРИЗ - дің мақсаты - тек қана балалардың қиялын ғана емес, сонымен қатар шынайылықты түсініп жүйелі ойлауға, өзін - өзі тануға, қоршаған ортаның қиындығын байқауға және де өздерінің шағын қиындықтарын шешуге баулу болып табылады.!». Көркем әдебиет арқылы балалардың тілін ТРИЗ технологиясының әдісін қолдана отырып дамыту. Балаға берілетін бүгінгі тәрбиенің ең өзек алатын жері – ол ата-бабадан қалған асыл мұра.Балаларды адамгершілікке тәрбиелеп, тілдерін дамыту мақсатында көркем әдебиет асыл-мұралары–жұмбақтар ,ғажайып ертегілер,мақал-мәтелдер, жаңылтпаштар, тәрбие әліппесі, аңыз әңгімелер, жырларды қолданудың маңызы зор тиімді тәсіл екені белгілі.  **11-слайд.**Жобалау технологиясы - педагогтардың арнайы ұйымдастырған, балалардың өздігінен шешім қабылдауын және де өз таңдауы мен еңбегінің, шығармашылығының нәтижесіне  өзін жауапты ететін іс-әрекеттер тобы. Арнайы білімді қажет ететін айқын мәселелерге ынталандыру және жоба іс-әрекеті арқылы мәселенің шешімін қамтитын білімнің іс-жүзінде пайдалануы.Жобалау технологиясының қатысушылар құрамы (балалар, ата-аналар, тәрбиешілер)

**Балабақша  тәжірибесінде  жүзеге асырылу мерзімі:**

* қысқа мерзімді (1-2 апта);
* орташа  мерзімді (1-3 ай);
* ұзақ мерзімді (оқу жылы бойы);

**Жоба құрылымы бойынша 3 кезеңге бөлінеді.**

1.Дайындық.

2.Негізгі.

3.Қорытынды.

 **Жобаның  педагогикалық  маңыздылығы**:

 Педагогикалық жобалау – қандай да бір мәселенің шешімін көрсететін жоба жасау үрдісі.Ол оқу  үрдісі жағдайында орындалатын және оның тиімді жұмыс істеуі мен дамуына бағытталған іс-әрекет. Баланың тілін дамыту жұмысы отбасынан, балабақшадан бастап жүйелі түрде жүргізілуі тиіс.Ұлы ақын Абай Құнабайұлының 175жылдық мерей тойы қарсаңында бөбекжай-бақшасы ата-аналарымен біріккен «Абай –дана,Абай-дара»,-деп аталатын кітап жобасын қолға алудамыз.Мектеп жасына дейінгі балаларға Абай туралы мол мағұлмат беру, тәрбиеленушілер мен ата-аналардың Абай шығармаларымен жұмыс істеу арқылы өлеңге, әнге, өнерге деген әуестігін дамыту. Ата-аналардың өз шығармашылығынан «Абай атаға арнау», мақала, эссе ,өлең шумақтарын кітап беттеріне жариялау.Бөбекжай-бақшасы педагогтарымен ата-аналар арасында тығыз байланыс орнату. Негізгі мақсатымыз дайын жобамызды, қаламыздағы Ы.Алтынсарин атындағы кітапханаға ұсыну.

 **12-слайд.** өз ана тілін білу,оны құрметтеу мақсатында бөбекжай-бақшада көптеген жұмыстар жүргізіледі. Соның бірі Абай Құнанбайұлының 175 жылдығы қарсаңында өткізілген ұлы ақын өлеңдерінен үзінді оқу эстафетасынан бейнематриалды назарларыңызға ұсынамын. (Видео)

 **13-слайд**. Бөбекжай-бақша тәрбиеленушілері қалалық, халықаралық,республикалық жарыстарға қатысып, жүлделі орындар иеленген. Абай Құнанбайұлының 175 жылдығы қарсаңында өткізілген білімқұмар балаларға арналған республикалық «Үркер» зияткерлік марафонына қатысып бір тәрбиеленушіміз Гран-при және алты тәрбиеленушіміз бірінші орын алды.Мектепке дейінгі мекемелердің және қосымша білім беру ұйымдарының білім алушылары «Абай оқулары» тақырыбында өткізілген балалар шығармашылығының республикалық байқауына тәрбиеленушілер қатысып төрт бала І-ші орынға ие болса ,қалған жеті бала жүлделі ІІ-ІІІ-ші орындарға ие болды. «Тәуелсіздік –тұғырым» атты республикалық өлең оқу байқауына қатысып Сапаш Дария ІІ-ші орынға ие болса, «Менің Отаным –Менің Қостанайым» атты қалалық сырттай байқауында «Түрлі-түсті ғажайып әлем» номинациясының ІІ- орнына Акибаева Сафия және ІІІ-орынды Беисова Меруерт иеленді.

 **14-слайд.**Сонымен қатар бөбөкжай-педагогтары «У+», «Қостанай таңы» «Қостанай» бұқаралық ақпарат құралдарына «Дыбыстар мен әріптер еліне саяхат» , «Сауат ашу жүйесін дамыту» , «Қисынға салсақ», «По ролям» ,«Балалармен театрланған ойындарды ұйымдастыру»,«Бәсекеге қабілетті ұрпақ тәрбиесі», «Лэпбук»-оқытудың жаңа тәсілі», «Латын әліпбиі-өмір талабы», тақырыптарында мақалалар жариялияланды. Балалардың тіл байлығын ары қарай жетілдіру мақсатында

1*.«Көркем сөз»* ISBN 978-601-303-141-5 авторлары: Досатова К.Д. Меден Т., Шахаманова К.Н. 2*.«Көркем әдебиет шығармалары»* ISBN 978-601-336-781-1 авторлары:Оразова Г.Т.Аяганова С.С.Биржикенова А.Б.,Жумабаева А.Т. 3*.«Лабиринт» ойыны»* ISBN 978-601-336-520-6 авторлары:Ахметбекова А.Б, Ахатова А.Қ,Байкишева А.У 4.«*Мектепалды даярлық тобына арналған сөйлеуді дамыту пәні бойынша вариативтік компоненті»*ISBN 978-601-343-149-9 авторлары: Абенова М.К,Асанова Б.К,Фаткуллина К.С 5. *«Көркем әдебиет әлемінде»*ISBN 978-601-343-174-1 авторлары: Молдахметова Г.М.Ахметбекова А. Б. Исмакова Б. С.Шакимова Ғ.К. 6. *«Көркем әдебиет жинағы»*,- деп аталатын «Коммуникация» білім беру саласы бойынша авторлық жұмыстар жазылды.

 Қазіргі уақыт талабына сай жаңғырту жағдайында ұйымдастырылған оқу қызыметі кезінде педагогтар 4К моделін қолданады.Ол креативтілікті, сыни ойлауды дамытуға, коммуникативтілік пен командада жұмыс істеуге мол мүмкіндік береді.

 **15-слайд**

 Қорыта айтқанда, бөбекжай-бақшасы педагог ұжымының алдына қойған мақсаты заманауи педагогикалық технологияларды қолдана отырып, балаларға сапалы да терең білім беру, сауатты ұрпақ тәрбиелеу.